Diari Oficial de la Generalitat Valenciana


Sumari del DOGV 4703, del 02-03-2004 (2004/1670)

Informació pública amb el text resumit de cinc resolucions del secretari autonòmic de Justícia i Interior de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les següents entitats: Fundació Activa Espina Bífida de la Comunitat Valenciana; Fundació Torró de Xixona de la Comunitat Valenciana; Fundació Carles Salvador de la Comunitat Valenciana; Fundació Futur de Castelló de la Comunitat Valenciana; i Fundació de Pares de Família de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4703

Data del DOGV
:   02-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1670


Data del document
:   05-02-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Informació pública amb el text resumit de cinc resolucions del secretari autonòmic de Justícia i Interior de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les següents entitats: Fundació Activa Espina Bífida de la Comunitat Valenciana; Fundació Torró de Xixona de la Comunitat Valenciana; Fundació Carles Salvador de la Comunitat Valenciana; Fundació Futur de Castelló de la Comunitat Valenciana; i Fundació de Pares de Família de la Comunitat Valenciana. [2004/M1670]
  
En compliment del que disposa l'article 29. h), de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat «donar publicitat a l'existència i activitats de les fundacions», s'indica el següent:
  
Primer
  
Per Resolució de data 5 de gener de 2004, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació Activa Espina Bífida de la Comunitat Valenciana, classificada amb caràcter d'assistència social i inclusió social. El seu domicili radicarà a València, carrer dels Plàtans, 6-4.
  
La Fundació té per objecte perseguir fins d'interés general, dirigits a les persones afectades d'espina bífida, hidrocefàlia i altres patologies, i discapacitats amb problemàtica mèdica i social similar i els seus familiars de:
  
Prevenció
  
Assistència social
  
Cívics
  
Educatius
  
Formació i informació
  
Integració laboral
  
Corresponsabilització
  
Promoció de l'autonomia personal
  
Culturals
  
Científics
  
Promoció d'estils de vida sans.
  
Sanitaris
  
Promotors d'oportunitats per a la igualtat
  
D'investigació.
  
D'eliminació de barreres físiques i socials
  
De promoció del voluntariat
  
Esportius i d'oci
  
De qualssevol altres de naturalesa anàloga
  
El desenvolupament dels fins de la Fundació s'efectuarà a través d'alguna de les formes següents d'actuació:
  
Mitjançant la gestió pròpia.
  
Mitjançant la promoció i creació d'empreses, centres d'ocupació o altres mitjans d'inserció laboral o ocupacional, i altres relacionats amb els fins de la Fundació.
  
Mitjançant la gestió de centres educatius.
  
Mitjançant la promoció i creació de residències, pisos tutelats, habitatges assistits o altres mitjans de promoció de l'autonomia personal.
  
Mitjançant la concessió d'ajudes que faciliten les oportunitats d'igualtat.
  
Participant conjuntament en el desenvolupament de les activitats d'altres entitats nacionals i internacionals, que realitzen activitats coincidents o complementàries amb les de la mateixa Fundació.
  
Mitjançant qualsevol altre mitjà que permeta avançar en els fins de la Fundació.
  
L'obtenció dels recursos necessaris es realitzarà a través de la consecució de qualsevol tipus d'ajuda o donació públiques o privades.
  
El Patronat tindrà plena llibertat per a determinar les activitats de la Fundació, que tendisquen a la consecució d'aquells objectius concrets que, segons el parer d'aquell i dins del compliment dels seus fins, siguen els més adequats o convenients en cada moment.
  
L'elecció dels beneficiaris s'efectuarà pel Patronat, amb criteris d'objectivitat, imparcialitat i no discriminació entre les persones, físiques o jurídiques, que reunisquen les circumstàncies següents:
  
1. Que formen part del sector de població atés per la Fundació.
  
2. Que demanden la prestació o servici que la Fundació pot oferir-los.
  
Segon
  
Per Resolució de data 8 de gener de 2004, del secretari autonòmic de Justícia i Interior, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana la denominada Fundació Torró de Xixona de la Comunitat Valenciana, classificada de caràcter cultural i foment de l'economia. El seu domicili radicarà a Xixona, carrer de la Font del Moratell, s/n.
  
Constituïxen les finalitats de la Fundació Torró de Xixona de la Comunitat Valenciana:
  
a) Promoció de la investigació i de la difusió en matèria d'usos, costums i tradicions de la Comunitat Valenciana, i abastar igualment les tradicions tant de naturalesa lúdica com professionals.
  
b) Promoció i difusió de la qualitat i excel·lència en l'elaboració de productes tradicionals, de tota classe i naturalesa, de la Comunitat Valenciana.
  
c) Foment de la investigació encaminada a la recuperació i difusió d'usos i costums tradicionals de la Comunitat Valenciana, que hagen perdut vigor o es troben en vies de desaparició.
  
d) Promoció de la formació en matèria de l'elaboració de productes alimentaris de qualitat i tradicionals de la Comunitat Valenciana, qualssevol que siga la seua naturalesa.
  
e) Recuperació i difusió dels procediments tradicionals d'elaboració de qualsevol aliment tradicional de la Comunitat Valenciana.
  
f) Promoció i difusió de la cultura tradicional agrícola de la Comunitat Valenciana, amb especial incidència a les àrees de la muntanya alacantina.
  
g) Foment dels sistemes econòmics i agrícoles sostenibles, respectuosos amb el medi ambient, a la Comunitat Valenciana.
  
h) Fomentar, coordinar i desenvolupar cursos, cursets, seminaris i programes educatius que tendisquen a la formació i qualificació en matèria d'usos, costums i tradicions de la Comunitat Valenciana
  
i) Fomentar, coordinar i desenvolupar cursos, cursets, seminaris i programes educatius tendents a la formació i qualificació en matèria d'elaboració tradicional de productes tradicionals de la Comunitat Valenciana.
  
j) Fomentar, coordinar i desenvolupar cursos, cursets, seminaris i programes educatius que tendisquen a la formació i qualificació, en relació amb els models d'agricultura sostenible.
  
k) Fomentar la cooperació internacional al desenvolupament en matèria alimentària, així com en qualsevol altre àmbit.
  
l) Constituir i col·laborar en la constitució de museus i institucions culturals, centres de reunió, arxius i biblioteques o instal·lacions que tinguen per objecte difondre les activitats relacionades amb les tradicions i costums de la Comunitat Valenciana.
  
m) Promoure, supervisar i col·laborar, amb fins educatius i investigadors, en la creació d'arxius historiogràfics sobre l'elaboració de productes tradicionals i sobre els sistemes de cultiu tradicional i sostenible de la Comunitat Valenciana.
  
n) Qualssevol altres activitats que, amb caràcter general, impliquen, a judici del Patronat, la materialització de l'esperit que informa la constitució de la Fundació.
  
L'anterior enumeració d'objectius o finalitats de la Fundació no té caràcter limitador, ni comporta l'exclusió d'altres, ni orde ni prelació entre estos.
  
El Patronat tindrà plena llibertat per a seleccionar, entre aquells objectius, el que considere més oportuns o adequats a les circumstàncies.
  
El Patronat de la Fundació determinarà i decidirà discrecionalment, amb plena llibertat, el programa d'activitats de la Fundació, dins de les seues finalitats, i elegirà els seus beneficiaris, amb criteris de publicitat, imparcialitat, no discriminació i objectivitat.
  
Per a portar a bon terme les finalitats de la Fundació, el Patronat podrà decidir:
  
a) L'organització de les activitats relacionades amb les finalitats fundacionals.
  
b) La gestió d'aules taller, per tal d'impartir la formació pràctica necessària en l'elaboració de productes tradicionals.
  
c) La contractació d'estudis i publicacions revistes i altres mitjans de difusió, com a mitjà de portar a terme els estudis i anàlisi socioeconòmics, la recopilació d'articles, la divulgació lingüística i tot allò que contribuïsca a conéixer els objectius i finalitat de la Fundació.
  
d) La celebració de congressos, cursos i seminaris destinats a impartir una formació professional teòrica, respecte dels fins fundacionals.
  
e) La concessió de beques i ajudes per a estudiar o per a realitzar investigacions en l'àmbit de les finalitats fundacionals.
  
f) L'assignació d'ajudes per a demanar bibliografia, publicacions, informes i dictàmens publicats en altres parts i que pogueren ser d'ajuda per als fins de la Fundació.
  
g) La gestió i utilització de tots els mitjans tècnics que calguen, per a garantir les qualitats tecnicosanitàries exigibles als productes alimentaris d'elaboració tradicional.
  
h) L'adquisició o lloguer de béns mobles o immobles, destinats al compliment dels fins fundacionals.
  
i) La formalització de contractes amb proveïdors, subministradors, i qualsevol tipus de llicenciataris que usen els drets d'imatge, denominació o marques o altres signes distintius titularitat de la Fundació o qualssevol altres drets que li hagueren sigut cedits per entitats, tant privades com públiques.
  
j) La formalització de contractes amb persones, entitats i institucions.
  
Esta enumeració no és limitadora, per tant el Patronat podrà acordar l'organització i contractació d'altres activitats, per tal de complir els objectius de la Fundació.
  
Tercer
  
Per Resolució de data 13 de gener de 2004, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació Carles Salvador de la Comunitat Valenciana, classificada de caràcter cultural. El seu domicili radicarà a Benasal, carrer de la Mola, 8.
  
La Fundació té per objecte:
  
a) Fer conéixer l'obra de Carles Salvador, figura eminent de les lletres valencianes i de la innovació pedagògica del segle XX.
  
b) Garantir la permanència del llegat de Carles Salvador a Benasal.
  
c) Dotar el municipi de Benasal d'un centre de dinamització cultural.
  
Per aconseguir dits objectius, la Fundació realitzarà les activitats següents:
  
a) Conservar i dinamitzar el llegat de Carles Salvador, difondre i constituir un Aula Museu Carles Salvador.
  
b) Potenciar la figura de Carles Salvador, i totes les seues facetes, i contribuir a la recerca de la innovació pedagògica.
  
c) Constituir una biblioteca amb el fons bibliogràfic i documental de Carles Salvador i els fons bibliogràfics aportats per l'Institut d'Estudis Catalans i altres entitats i centres universitaris i d'investigació, que permeta fer d'este centre un punt de referència en la innovació pedagògica en el món de l'ensenyament i de l'estudi de la llengua.
  
Per aconseguir estes finalitats s'han distingit quatre blocs homogenis:
  
1. La presentació de la figura de Carles Salvador com a poeta, escriptor, mestre, pedagog i gramàtic, mitjançant el tractament de tres aspectes diferenciats de la seua biografia:
  
- Carles Salvador i el seu temps.
  
- Literatura i ensenyament.
  
- L'herència de Carles Salvador actualment.
  
2. Convertir, en un futur immediat, l'Aula Museu Carles Salvador en un punt de referència per a l'estudi de l'evolució i la renovació pedagògica.
  
3. Mostrar amb un muntatge didàctic nou i atractiu l'evolució de l'aula al llarg del segle XX, com un espai d'ensenyament i aprenentatge, i deixar la porta oberta a la inclusió dels canvis educatius i formatius que es puguen desenvolupar en el futur.
  
4. Contribuir a la promoció i a l'estudi de la llengua pròpia de la Comunitat Valenciana.
  
Seran potencials beneficiaris dels servicis i prestacions de la Fundació les persones físiques i jurídiques de la Comunitat Valenciana i de les comunitats de les terres de llengua i cultura catalanes.
  
Esta Fundació ha de servir interessos generals, i els seus beneficiaris no seran persones individualment determinades; podran accedir a la condició de beneficiari qualsevol persona que complisca les condicions exigides pels fins de la Fundació. En conseqüència, cap no podrà al·legar, individualment o col·lectivament, davant de la Fundació o dels seus òrgans, el dret al gaudi dels esmentats beneficis abans que foren concedits, ni imposar la seua concessió o atribució a persones determinades.
  
La Fundació, dins dels seus fins d'interés general, actuarà amb criteris d'objectivitat, no discriminació i d'imparcialitat en la selecció dels seus beneficiaris, i complirà a este efecte tot el que preveuen estos estatuts.
  
Quart
  
Per Resolució de data 16 de gener de 2004, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana la denominada Fundació Futur de Castelló de la Comunitat Valenciana, i classificar-la de caràcter cultural i esportiu.
  
El seu domicili radicarà a Castelló de la Plana, avinguda del Rei En Jaume, 74-3r -D.
  
La Fundació té per objecte la promoció, foment, finançament i desenvolupament d'activitats relacionades amb l'educació, la cultura i l'esport del futbol, dirigides fonamentalment a xiquets i jóvens de Castelló i la seua província, així com la gestió, promoció i impuls de labors docents, educatives, culturals i formatives, dirigides a l'esmentat sector de població.
  
Les activitats encaminades al compliment dels fins fundacionals consistiran en:
  
a) Organització i gestió d'escoles de futbol i centres de tecnificació, que oferiran a tots els xiquets, xiquetes i joves que la integren l'ensenyament dels principis bàsics d'este esport: tècnica, habilitat, estratègia, reglament i comportament.
  
b) Organització i gestió d'equips de futbol de la Fundació, i de qualsevol altra entitat, amb què se signen acords o convenis en este sentit.
  
c) Gestió d'instal·lacions esportives.
  
d) Signatura de convenis amb centres d'ensenyament, perquè els xiquets i joves, futurs futbolistes, tinguen una educació completa.
  
e) Organització de campus de futbol per a xiquets i xiquetes.
  
f) Organització de clínics sobre futbol base, amb l'objectiu fonamental que els tècnics, jugadors, aficionats, pares i amants d'este esport, coneguen l'evolució del seu ensenyament en els últims anys i en el futur immediat.
  
g) Acords i convenis amb col·legis, clubs, associacions i la resta d'entitats, públiques o privades, que permeten establir les vies adequades per a fomentar l'esport de base, i contribuïsquen a la consecució dels fins i activitats de la fundació.
  
h) Organització i gestió d'estatges i concentracions d'equips i escoles de futbol.
  
i) Organització de torneigs, premis, concursos i altres esdeveniments, en què podran participar tots els xiquets i xiquetes de Castelló i la seua província.
  
j) Organització i realització d'activitats que contribuïsquen a fomentar la solidaritat amb els més necessitats.
  
k) Fomentar la pràctica de l'esport.
  
l) La creació d'una biblioteca i videoteca, els fons de la qual servisquen com a mitjà de consulta, i contribuïsquen a la formació cultural dels xiquets, i joves, pares, monitors, entrenadors i la resta de persones que participen en les activitats de la fundació.
  
m) Organització i realització d'activitats per a xiquets, xiquetes i joves amb discapacitat.
  
n) Organització de cursos de formació, congressos i programes d'assessorament als pares dels xiquets i joves esportistes de la Fundació.
  
o) Creació i organització d'un departament de salut per al control i seguiment mèdic i psicològic dels xiquets i joves de la Fundació, i posar especial èmfasi en el camp de la formació i prevenció.
  
p) La concessió de beques destinades a famílies amb escassos recursos, per facilitar els estudis dels seus fills en l'ensenyança de primària, secundària, ESO i universitària, i contribuir d'esta forma a la seua formació.
  
q) Constitució i organització de borses de treball, perquè els joves en edat laboral puguen continuar gaudint de l'esport i encaminar el seu futur laboral.
  
r) Publicació de llibres i articles sobre futbol base.
  
s) Fomentar la creació d'un centre de tecnificació on s'unifique l'ensenyament reglada ?primària, secundària i ESO- i la formació de futurs esportistes d'alt nivell.
  
Correspon al Patronat de la Fundació determinar la manera en què s'hauran de complir els fins enumerats en este article.
  
Les prestacions de la Fundació s'atorgaran, en tot cas, de forma no lucrativa.
  
Seran potencials beneficiaris de la Fundació tota classe d'institucions, associacions, clubs, col·legis i professionals, que tinguen per finalitat la promoció i difusió de l'esport de base, així com aficionats a l'esport, pares, xiquets i xiquetes, que col·laboren i participen en les activitats d'esta.
  
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'estos, i d'acord amb les bases, normes o regles que establisca a l'efecte.
  
Ningú no podrà al·legar davant de la Fundació cap dret preferent a gaudir dels seus beneficis, ni imposar la seua atribució a persona o entitat determinada.
  
Cinqué
  
Per Resolució de data 20 de gener de 2004, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació de Pares de Família de la Comunitat Valenciana, i classificar-la de caràcter cultural. El seu domicili radicarà a València, carrer dels Cavallers, 29, baix
  
La Fundació té per objecte el foment, promoció, atenció i ajuda dels moviments, associacions, federacions i confederacions familiars i de pares d'alumnes; la formació dels seus dirigents, agents socials i famílies en general.
  
Correspon al Patronat de la Fundació determinar la manera en què hauran de complir-se els fins enumerats en este article.
  
El desenvolupament de l'objecte de la Fundació s'efectuarà a través d'alguna de les formes d'actuació següents:
  
a) La programació i organització, per si, o en col·laboració amb altres organitzacions o entitats, de cursos, seminaris, conferències o congressos de qualsevol tipus, relacionats amb els fins propis de la Fundació.
  
b) La preparació i publicació de llibres, revistes, periòdics, fullets i qualsevol altra modalitat de publicacions, qualsevol que siga el seu format, ja escrit o informàtic, dins dels fins de la Fundació.
  
c) El desenvolupament de projectes d'investigació, per si o en col·laboració amb altres entitats, públiques o privades, interessades en estudis i prospeccions sobre problemàtica familiar i la seua relació amb els àmbits socials (educació, valors, polítics, esportius, culturals, etc.).
  
d) El desenvolupament de programes d'oci, esports i temps lliure.
  
e) Assessorament, consell i informació a institucions, entitats i particulars, sobre temes relacionats amb la família, l'educació i l'esport.
  
f) L'organització i realització d'intercanvis culturals, científics.
  
g) La institució i concessió de premis, beques i ajudes per al foment d'iniciatives, estudis i investigació sobre temes relacionats amb els fins de la Fundació.
  
h) Qualssevol altres activitats complementàries o accessòries que, per a la consecució dels fins de la Fundació, així ho decidisca el Patronat.
  
Seran beneficiaris de la Fundació totes les persones, sense que quede limitat l'àmbit personal o sector de la població atesa per la seua actuació. Perquè esta, dins del seu fins, dirigix les seues prestacions a la ciutadania en general, i atorga els seus beneficis a les persones que el Patronat objectivament elegisca d'entre les que reunisquen les condicions establides per este.
  
El Patronat gaudirà d'àmplia llibertat per a l'elecció dels beneficiaris, de tal forma que ningú no podrà al·legar, individualment o col·lectivament, davant de la Fundació o del Patronat, cap dret al gaudi dels beneficis abans que foren concedits, ni imposar la seua atribució a persones o entitats determinades.
  
Abans de realitzar la concessió d'ajudes, podrà demandar el Patronat de la Fundació totes les dades i informes que crega pertinents, per a realitzar la seua tasca de selecció de la manera que estime més adequada.
  
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítimes creditores d'estos, d'acord amb les bases, normes o regles que establisca a l'efecte.